	Európai Parlament
2024-2029
	[image: EP logo RGB_Mute]



<Commission>{LIBE}Állampolgári Jogi, Bel- és Igazságügyi Bizottság</Commission>

<RefProc>2025/0542</RefProc><RefTypeProc>(COD)</RefTypeProc>
<Date>{19/05/2026}19.5.2026</Date>
<RefProcLect>***I</RefProcLect>
<TitreType>JELENTÉSTERVEZET</TitreType>
<Titre>a belső biztonság uniós támogatásának a 2028–2034-es időszakra történő létrehozásáról szóló európai parlamenti és tanácsi rendeletre irányuló javaslatról</Titre>
<DocRef>(COM(2025)0542 – C10‑178/2025 – 2025/0542(COD))</DocRef>
<Commission>{LIBE}Állampolgári Jogi, Bel- és Igazságügyi Bizottság</Commission>
A vélemény előadója: <Depute>Assita Kanko</Depute>


PR_COD_1amCom


	Az eljárások jelölései

(Az eljárás típusa a jogi aktus tervezetében javasolt jogalaptól függ.)






	A jogi aktus tervezetének módosításai

	
A Parlament kéthasábos módosításai

A törlést félkövér dőlt betűk jelzik a bal oldali hasáb szövegében. A szövegváltoztatást félkövér dőlt betűk jelzik mindkét hasáb szövegében. Az új szöveget félkövér dőlt betűk jelzik a jobb oldali hasáb szövegében.

A módosítások fejlécének első és második sora a vizsgált jogi aktus tervezetének érintett szakaszára utal. Ha a módosítás már létező – a jogi aktus tervezetével módosítani kívánt – jogi aktusra vonatkozik, a fejléc egy harmadik és egy negyedik sort is tartalmaz, amelyek a létező jogi aktusra és annak érintett rendelkezésére utalnak.

A Parlament módosításai egységes szerkezetbe foglalt (konszolidált) szöveg formájában

Az új szövegrészeket félkövér dőlt betűk jelzik. A törölt szövegrészeket a ▌ jel jelzi, vagy azok át vannak húzva. A szövegváltoztatást a helyettesítendő szöveg törlésével vagy áthúzásával és a helyébe lépő új szöveg félkövér dőlt szedésével jelzik.
Ettől eltérően a szolgálatok által a végleges szöveg kialakítása érdekében bevezetett, kimondottan technikai jellegű módosításokat nem kell jelölni.

AZ EURÓPAI PARLAMENT JOGALKOTÁSI ÁLLÁSFOGLALÁS-TERVEZETE
a belső biztonság uniós támogatásának a 2028–2034-es időszakra történő létrehozásáról szóló európai parlamenti és tanácsi rendeletre irányuló javaslatról
(COM(2025)0542 – C10‑178/2025 – 2025/0542(COD))
(Rendes jogalkotási eljárás: első olvasat)
Az Európai Parlament,
–	tekintettel a Bizottság Parlamenthez és Tanácshoz intézett javaslatára (COM(2025)0542),
–	tekintettel az Európai Unió működéséről szóló szerződés 294. cikkének (2) bekezdésére, 82. cikkének (1) bekezdésére, 84. cikkére és 87. cikkének (2) bekezdésére, amelyek alapján a Bizottság javaslatát benyújtotta a Parlamenthez (C10‑178/2025),
–	tekintettel az Európai Unió működéséről szóló szerződés 294. cikkének (3) bekezdésére,
–	tekintettel a Költségvetési Bizottság költségvetési értékelésére,
–	tekintettel az Európai Gazdasági és Szociális Bizottság 2026. február 19-i véleményére[footnoteRef:1], [1:  A Hivatalos Lapban még nem tették közzé.] 

–	tekintettel eljárási szabályzata 60. és 58. cikkére,
–	tekintettel az Állampolgári Jogi, Bel- és Igazságügyi Bizottság jelentésére (A10‑0000/2026),
1.	elfogadja első olvasatban az alábbi álláspontot;
2.	felkéri a Bizottságot, hogy utalja az ügyet újból a Parlamenthez, ha javaslatát másik szöveggel váltja fel, lényegesen módosítja vagy lényegesen módosítani kívánja;
3.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.

<RepeatBlock-Amend><Amend>Módosítás		<NumAm>1</NumAm>
<DocAmend>Rendeletre irányuló javaslat</DocAmend>
<Article>3 preambulumbekezdés</Article>
	

	A Bizottság által javasolt szöveg
	Módosítás

	3.	Ez a rendelet meghatározza az uniós támogatás célkitűzéseit. Annak érdekében, hogy az Unió egész területén a lehető legmegfelelőbben megvalósítható legyen a magas szintű biztonság, a tagállamoknak biztosítaniuk kell, hogy nemzeti és regionális partnerségi terveik az e rendeletben meghatározott minden egyes célkitűzéssel foglalkozzanak.
	3.	Ez a rendelet meghatározza a belső biztonságra vonatkozó uniós támogatás célkitűzéseit. Annak érdekében, hogy az Unió egész területén a lehető legmegfelelőbben megvalósítható legyen a magas szintű biztonság, a tagállamoknak biztosítaniuk kell, hogy nemzeti és regionális partnerségi terveik az e rendeletben meghatározott minden egyes célkitűzéssel foglalkozzanak.


Or. <Original>{EN}en</Original>
</Amend>
<Amend>Módosítás		<NumAm>2</NumAm>
<DocAmend>Rendeletre irányuló javaslat</DocAmend>
<Article>6 preambulumbekezdés</Article>
	

	A Bizottság által javasolt szöveg
	Módosítás

	6.	A gyorsan változó biztonsági kihívások és geopolitikai helyzet viszonyai között a Bizottság az európai belső biztonsági stratégiában’6 meghatározta a biztonságosabb és védettebb Európára vonatkozó közös prioritásokat. Az európai geopolitikai környezet jelentős mértékben megváltozott, ami súlyosan érintette az EU belső és külső biztonságának összekapcsolódó elemeit. A biztonsági fenyegetések egyre globálisabbá válnak, ahogy a bűnözők egyre inkább határokon átnyúlóan működnek, kihasználják a társadalmi és gazdasági egyenlőtlenségeket, valamint kiaknázzák a fizikai és a digitális világ közötti határok elmosódását. Ugyanakkor az új digitális technológiák és a mesterséges intelligencia komoly lehetőségeket kínálnak a bűnüldözési és igazságügyi képességek megerősítésére és e változó fenyegetések hatékony kezelésére.
	6.	A gyorsan változó biztonsági kihívások és geopolitikai helyzet viszonyai között a Bizottság az európai belső biztonsági stratégiában’6 meghatározta a biztonságosabb és védettebb Európára vonatkozó közös prioritásokat. Az elmúlt években az európai geopolitikai környezet jelentős mértékben megváltozott, ami súlyosan érintette az EU belső és külső biztonsági kihívásainak összekapcsolódó elemeit. A biztonsági fenyegetések egyre globálisabbá válnak, ahogy a bűnözők egyre inkább határokon átnyúlóan működnek, kihasználják a társadalmi és gazdasági egyenlőtlenségeket, valamint kiaknázzák a fizikai és a digitális világ közötti határok elmosódását. Ugyanakkor az új digitális technológiák és a mesterséges intelligencia komoly lehetőségeket kínálnak a bűnüldözési és igazságügyi képességek megerősítésére és e változó fenyegetések hatékony kezelésére.

	
	

	6 COM(2025) 148 final, 2025.4.1. A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának a ProtectEU-ról: Európai belső biztonsági stratégia.
	6 COM(2025) 148 final, 2025.4.1. A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának a ProtectEU-ról: Európai belső biztonsági stratégia.


Or. <Original>{EN}en</Original>
</Amend>
<Amend>Módosítás		<NumAm>3</NumAm>
<DocAmend>Rendeletre irányuló javaslat</DocAmend>
<Article>9 preambulumbekezdés</Article>
	

	A Bizottság által javasolt szöveg
	Módosítás

		A biztonság képezi minden szabadságunk alapját, és az, hogy a tagállamok képesek-e garantálni a polgárok biztonságát, az egységes európai megközelítéstől függ. Az európai belső biztonsági stratégiában foglaltaknak megfelelően a biztonsági szempontokat be kell építeni valamennyi uniós jogszabályba, szakpolitikába és programba – beleértve az EU külső tevékenységét is – és érvényesíteni kell azokat. Az e rendelet szerinti uniós támogatásnak hozzá kell járulnia e szempontok kezeléséhez.
		A biztonság képezi minden szabadságunk alapját, és az, hogy a tagállamok képesek-e garantálni polgáraik biztonságát egy belső határellenőrzések nélküli Unióban, az egységes európai megközelítéstől függ. Az uniós támogatásnak olyan intézkedésekre kell kiterjednie, amelyek segítenek elkerülni az ideiglenes belső határellenőrzések bevezetését vagy megszüntetni az ilyen ellenőrzéseket. Az európai belső biztonsági stratégiában foglaltaknak megfelelően a biztonsági szempontokat be kell építeni valamennyi uniós jogszabályba, szakpolitikába és programba – beleértve az EU külső tevékenységét is – és érvényesíteni kell azokat. Az e rendelet szerinti uniós támogatásnak hozzá kell járulnia e szempontok kezeléséhez.


Or. <Original>{EN}en</Original>
</Amend>
<Amend>Módosítás		<NumAm>4</NumAm>
<DocAmend>Rendeletre irányuló javaslat</DocAmend>
<Article>10 preambulumbekezdés</Article>
	

	A Bizottság által javasolt szöveg
	Módosítás

		Az Európai Tanács a 2025. június 26-i következtetéseiben7 emlékeztetett arra, hogy az európai uniós polgárokra és a tagállamok biztonságára nézve a súlyos és szervezett bűnözés, valamint a terrorizmus, a radikalizálódás és az erőszakos szélsőségesség – mind online, mind offline – komoly fenyegetést jelent. Az Európai Tanács hangsúlyozta továbbá hogy a bűnözésnek a legális üzleti struktúrákba való beszivárgása veszélyt jelent és káros hatással van az államháztartásra és az egységes piac egészére.. Az Európai Tanács felszólította az uniós intézményeket és a tagállamokat, hogy mozgósítsanak minden nemzeti és uniós szinten rendelkezésre álló erőforrást, és tegyenek további lépéseket a – többek között a bűnüldözést szolgáló hatékony adathozzáférés kapcsán folytatott – bűnüldözési és igazságügyi együttműködés megerősítése, valamint az információcsere biztosítása és a harmadik országokkal folytatott együttműködés révén.
		Az Európai Tanács a 2025. június 26-i következtetéseiben7 emlékeztetett arra, hogy az európai uniós polgárokra és a tagállamok biztonságára nézve a súlyos és szervezett bűnözés, valamint a terrorizmus, a radikalizálódás és az erőszakos szélsőségesség – mind online, mind offline – komoly fenyegetést jelent. Az Európai Tanács hangsúlyozta továbbá hogy a bűnözésnek a legális üzleti struktúrákba való beszivárgása veszélyt jelent és káros hatással van az államháztartásra és az egységes piac egészére. Az Európai Tanács felszólította az uniós intézményeket és a tagállamokat, hogy mozgósítsanak minden nemzeti és uniós szinten rendelkezésre álló erőforrást, és tegyenek további lépéseket a – többek között a bűnüldözést szolgáló hatékony adathozzáférés kapcsán folytatott – bűnüldözési és igazságügyi együttműködés megerősítése, valamint az információcsere biztosítása és a harmadik országokkal folytatott együttműködés révén.

	
	

	7 Az Európai Tanács 2025. június 26-i következtetései (EUCO 12/25).
	7 Az Európai Tanács 2025. június 26-i következtetései (EUCO 12/25).


Or. <Original>{EN}en</Original>
</Amend>
<Amend>Módosítás		<NumAm>5</NumAm>
<DocAmend>Rendeletre irányuló javaslat</DocAmend>
<Article>11 preambulumbekezdés</Article>
	

	A Bizottság által javasolt szöveg
	Módosítás

		A belső biztonsági fenyegetések megelőzése és leküzdése érdekében az uniós támogatásnak – többek között a különböző tagállamokban működő hatóságok, az érintett uniós intézmények, szervek és ügynökségek, a civil társadalom és a magánpartnerek közötti fokozott együttműködés és információcsere révén – meg kell erősítenie a súlyos és szervezett bűnözés, a terrorizmus, az erőszakos szélsőségesség és a radikalizálódás, a gyermekek szexuális bántalmazása és kizsákmányolása, valamint a kiberbűnözés megelőzésére és leküzdésére irányuló tagállami képességeket, továbbá a következők kezelésére irányuló intézkedéseket: a digitális és technológiai biztonsági kihívások, a kritikus infrastruktúrák rezilienciája, az online fenyegetések, a tengeri színtéren bekövetkező biztonsági fenyegetések, az emberkereskedelem, a migránscsempészés, a tiltott kábítószer-kereskedelem, a tiltott fegyverkereskedelem, a pénzmosás, a vagyonvisszaszerzés és a pénzügyi bűnözés, valamint a környezeti bűnözés, a pénz és egyéb fizetőeszközök hamisítása és az Unió pénzügyi érdekeit sértő bűncselekmények, a bűncselekmények áldozatainak támogatása és védelme, a nyilvános terek védelme, a CBRNE-vel kapcsolatos biztonsági fenyegetések és a biztonsági események kezelése. Az uniós támogatásnak hozzá kell járulnia továbbá az innovatív módszerek és technológiák tagállamok általi beszerzéséhez és alkalmazásához a belső biztonság területén, különös tekintettel azokra, amelyeket az Európai Versenyképességi Alap létrehozásáról szóló (EU) [...] rendelet és az uniós kutatási keretprogram létrehozásáról szóló (EU) [...] rendelet támogat. Emellett a változó globális politikai környezetben kiemelt jelentőségű a szabadságon, a biztonságon és a jog érvényesülésén alapuló térség külső dimenziója. Ezért az uniós támogatásnak hozzá kell járulnia a harmadik országokkal folytatott együttműködésnek és partnerségnek a belső uniós szakpolitikák érdekeit szolgáló megerősítéséhez is.
		A belső biztonsági fenyegetések megelőzése és leküzdése érdekében az uniós támogatásnak – többek között a különböző tagállamokban működő hatóságok, az érintett uniós intézmények, szervek és ügynökségek, a civil társadalom és a magánpartnerek közötti fokozott együttműködés és információcsere révén – meg kell erősítenie a súlyos és szervezett bűnözés, a terrorizmus, az erőszakos szélsőségesség és a radikalizálódás, a gyermekek szexuális bántalmazása és kizsákmányolása, valamint a kiberbűnözés megelőzésére és leküzdésére irányuló tagállami képességeket, továbbá a következők kezelésére irányuló intézkedéseket: a digitális és technológiai biztonsági kihívások, a kritikus infrastruktúrák online fenyegetésekkel szembeni rezilienciája, a tengeri színtéren bekövetkező biztonsági fenyegetések, az emberkereskedelem, a migránscsempészés, a tiltott kábítószer-kereskedelem, a tiltott fegyverkereskedelem, a pénzmosás, a vagyonvisszaszerzés és a pénzügyi bűnözés, valamint a környezeti bűnözés, a pénz és egyéb fizetőeszközök hamisítása és az Unió pénzügyi érdekeit sértő bűncselekmények, a bűncselekmények áldozatainak támogatása és védelme, a nyilvános terek védelme, a CBRNE-vel kapcsolatos biztonsági fenyegetések és a biztonsági események kezelése. Az uniós támogatásnak hozzá kell járulnia továbbá az innovatív módszerek és technológiák tagállamok általi beszerzéséhez és alkalmazásához a belső biztonság területén, különös tekintettel azokra, amelyeket az Európai Versenyképességi Alap létrehozásáról szóló (EU) [...] rendelet és az uniós kutatási keretprogram létrehozásáról szóló (EU) [...] rendelet támogat. Emellett a változó globális politikai környezetben kiemelt jelentőségű a szabadságon, a biztonságon és a jog érvényesülésén alapuló térség külső dimenziója. Ezért az uniós támogatásnak hozzá kell járulnia a harmadik országokkal folytatott együttműködésnek és partnerségnek a belső uniós szakpolitikák érdekeit szolgáló megerősítéséhez is.


Or. <Original>{EN}en</Original>
</Amend>
<Amend>Módosítás		<NumAm>6</NumAm>
<DocAmend>Rendeletre irányuló javaslat</DocAmend>
<Article>11 a preambulumbekezdés (új)</Article>
	

	A Bizottság által javasolt szöveg
	Módosítás

	
		Az egyre összetettebb és vitatottabb biztonsági környezetben az Unió és tagállamai a hibrid fenyegetések egyre növekvő spektrumával szembesülnek, amelyek hagyományos és nem hagyományos eszközöket ötvöznek, ideértve a szabotázst, a kibertámadásokat, a dezinformációs kampányokat, a kritikus infrastruktúrába való beavatkozást és a migráció eszközként való felhasználását, amelyeket gyakran állami és nem állami szereplők összehangolt módon alkalmaznak. E fenyegetések célja a demokratikus intézményekbe és a társadalmak hatékony működésébe vetett közbizalom aláásása, és súlyos következményekkel járhatnak a belső biztonságra nézve. Ezért támogatni kell a hibrid fenyegetések megelőzésére, felderítésére és az azokra való reagálásra, a helyzetismeret javítására, a kritikus fontosságú szervezetek és hatóságok rezilienciájának megerősítésére, valamint az illetékes hatóságok közötti, a hibrid fenyegetésekkel kapcsolatos uniós és tagállami szintű együttműködés és információcsere javítására irányuló intézkedéseket. 


Or. <Original>{EN}en</Original>
</Amend>
<Amend>Módosítás		<NumAm>7</NumAm>
<DocAmend>Rendeletre irányuló javaslat</DocAmend>
<Article>12 preambulumbekezdés</Article>
	

	A Bizottság által javasolt szöveg
	Módosítás

		Az uniós támogatásnak hozzá kell járulnia az Unió belső és külső szakpolitikái közötti összhang, koherencia, szinergiák és egymást kiegészítő jelleg biztosításához, a biztonság általános érvényesítésével összhangban. Ezzel összefüggésben az e rendelet szerinti uniós támogatásnak mindenekelőtt hozzá kell járulnia a súlyos és szervezett bűnözés – többek között a kábítószer-kereskedelem, az emberkereskedelem és a határokon átnyúló bűnözői csempészhálózatok – leküzdéséhez és megelőzéséhez. Az e rendelet szerinti uniós támogatás kellően indokolt esetekben kiterjedhet az uniós küldöttségek vonatkozó erőforrásainak támogatására is, és azt koordinálni lehet a tagállamok és a Bizottság között a programozási és végrehajtási szakaszban.
		Az uniós támogatásnak hozzá kell járulnia az Unió belső és külső szakpolitikái közötti összhang, koherencia, szinergiák és egymást kiegészítő jelleg biztosításához, a biztonság általános érvényesítésével mint az uniós programokat érintő egyik célkitűzéssel összhangban. Ezzel összefüggésben az e rendelet szerinti uniós támogatásnak mindenekelőtt hozzá kell járulnia a súlyos és szervezett bűnözés – többek között a kábítószer-kereskedelem, az emberkereskedelem és a határokon átnyúló bűnözői csempészhálózatok – leküzdéséhez és megelőzéséhez. Az e rendelet szerinti uniós támogatás kellően indokolt esetekben kiterjedhet az uniós küldöttségek vonatkozó erőforrásainak támogatására is, és azt koordinálni lehet a tagállamok és a Bizottság között a programozási és végrehajtási szakaszban.


Or. <Original>{EN}en</Original>
</Amend>
<Amend>Módosítás		<NumAm>8</NumAm>
<DocAmend>Rendeletre irányuló javaslat</DocAmend>
<Article>14 a preambulumbekezdés (új)</Article>
	

	A Bizottság által javasolt szöveg
	Módosítás

	
		A Tanács vagy a Bizottság által elfogadott, az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendelet 22. cikke (2) bekezdése b) pontjának iii. alpontjában felsorolt, a belső biztonság szempontjából releváns dokumentumok és stratégiák mellett a tagállamoknak nemzeti terveikben foglalkozniuk kell a Bűnügyi Fenyegetettség Elleni Európai Multidiszciplináris Platform (EMPACT), az Európai Unió súlyos és szervezett bűnözés általi fenyegetettségének értékelése (EU-SOCTA) és az Europol által közzétett, az internetes szervezett bűnözés általi fenyegetettség értékelése (IOCTA) által azonosított kihívásokkal is.


Or. <Original>{EN}en</Original>
</Amend>
<Amend>Módosítás		<NumAm>9</NumAm>
<DocAmend>Rendeletre irányuló javaslat</DocAmend>
<Article>16 preambulumbekezdés</Article>
	

	A Bizottság által javasolt szöveg
	Módosítás

		Európának meg kell védenie biztonsági érdekeit azon beszállítókkal szemben, amelyek a harmadik országok esetleges jogosulatlan beavatkozása és kiberbiztonsági gyakorlatai miatt tartós biztonsági kockázatot jelenthetnek. Ezért a belső piacon csökkenteni kell a magas kockázatú beszállítóktól való tartós függőség kockázatát, mivel azok Unió-szerte súlyosan veszélyeztethetik a felhasználók, a vállalatok és a hatóságok biztonságát, valamint az EU kritikus infrastruktúráját az adatok és szolgáltatások integritása, továbbá a szolgáltatások rendelkezésre állása tekintetében. Ennek a kizárásnak arányos kockázatértékelésen, valamint az uniós szakpolitikákban és jogszabályokban meghatározott kapcsolódó kockázatcsökkentő intézkedéseken kell alapulnia.
		Stratégiai autonómiájának megerősítése érdekében az Uniónak elegendő kapacitást kell kiépítenie saját belső biztonsági technológiáinak megtervezéséhez és bevezetéséhez. Ez lehetővé tenné az Unió számára, hogy beépített alapjogi, adatvédelmi és jogállamisági biztosítékokat építsen be, miközben csökkentené az olyan harmadik országbeli rendszerektől vagy külső beszállítóktól való függőséget, amelyek esetleg nem osztják az Unió jogi normáit, kiberbiztonsági gyakorlatait vagy biztonsági érdekeit. Az Unió technológiai kapacitásának megerősítése fokozná a kritikus biztonsági eszközök működési megbízhatóságát és rezilienciáját is, biztosítva azok rendelkezésre állását és megbízhatóságát geopolitikai feszültségek idején. Ezzel összefüggésben csökkenteni kell az olyan magas kockázatú beszállítóktól való tartós függőséget, amelyek harmadik országbeli beavatkozásnak vagy nem megfelelő kiberbiztonsági gyakorlatoknak való kitettsége komoly kockázatot jelenthet az adatok és szolgáltatások integritására és rendelkezésre állására nézve, többek között az EU kritikus infrastruktúrája, a hatóságok és a vállalkozások számára. Az ilyen beszállítókra vonatkozó bármely kizárásnak vagy korlátozásnak arányos kockázatértékelésen kell alapulnia és azt megfelelő kockázatcsökkentő intézkedéseknek kell kísérniük az uniós jognak és szakpolitikáknak megfelelően. 


Or. <Original>{EN}en</Original>
</Amend>
<Amend>Módosítás		<NumAm>10</NumAm>
<DocAmend>Rendeletre irányuló javaslat</DocAmend>
<Article>18 a preambulumbekezdés (új)</Article>
	

	A Bizottság által javasolt szöveg
	Módosítás

	
		E rendeletnek az e rendelet 3. cikkében meghatározott célkitűzésekhez kapcsolódó intézkedések elfogadásával történő kiegészítése érdekében, amennyiben a Bizottság megállapítja, hogy az említett intézkedések megfelelnek az e rendeletben, valamint az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendeletben meghatározott követelményeknek, és amennyiben az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendelet 23. cikkében foglalt eljárásnak megfelelően felhatalmazáson alapuló jogi aktust fogad el az érintett tagállam nemzeti és regionális partnerségi tervének jóváhagyásáról, a jogi aktusok Európai Unió működéséről szóló szerződés 290. cikke alapján történő elfogadására vonatkozó hatáskört a Bizottságra kell ruházni. Különösen fontos, hogy a Bizottság az előkészítő munkája során megfelelő konzultációkat folytasson, többek között szakértői szinten is, és hogy e konzultációkra a jogalkotás minőségének javításáról szóló, 2016. április 13-i intézményközi megállapodásban megállapított elvekkel összhangban kerüljön sor1a. Így különösen a felhatalmazáson alapuló jogi aktusok előkészítésében való egyenlő részvétel biztosítása érdekében az Európai Parlament és a Tanács a tagállamok szakértőivel egyidejűleg kap kézhez minden dokumentumot, és szakértőik rendszeresen részt vehetnek a Bizottság felhatalmazáson alapuló jogi aktusok előkészítésével foglalkozó szakértői csoportjainak ülésein.

	
	

	
	1a HL L 123., 2016.5.12., 1. o., ELI: https://eur-lex.europa.eu/eli/agree_interinstit/2016/512/oj.


Or. <Original>{EN}en</Original>
</Amend>
<Amend>Módosítás		<NumAm>11</NumAm>
<DocAmend>Rendeletre irányuló javaslat</DocAmend>
<Article>2 cikk – 1 bekezdés – 9 pont</Article>
	

	A Bizottság által javasolt szöveg
	Módosítás

	9.	„hibrid fenyegetés”: minden olyan káros tevékenység, beleértve az információmanipulációt, a kibertámadásokat és a migránsok eszközként való felhasználását, amelyet rosszindulatú szándékkal, összehangolt módon terveznek és hajtanak végre azzal a céllal, hogy veszélyeztessék valamely tagállamot vagy annak bármely intézményét.
	9.	„hibrid fenyegetés”: minden olyan káros tevékenység, beleértve az információmanipulációt, a szabotázst, a kibertámadásokat és a migránsok eszközként való felhasználását, valamint a politikai beavatkozás és a gazdasági nyomásgyakorlás más eszközeit, amelyeket rosszindulatú szándékkal, összehangolt módon terveznek és hajtanak végre azzal a céllal, hogy veszélyeztessék valamely tagállamot vagy annak bármely intézményét vagy az Uniót vagy bármely intézményét.


Or. <Original>{EN}en</Original>
</Amend>
<Amend>Módosítás		<NumAm>12</NumAm>
<DocAmend>Rendeletre irányuló javaslat</DocAmend>
<Article>3 cikk – 1 bekezdés – 1 albekezdés – a pont</Article>
	

	A Bizottság által javasolt szöveg
	Módosítás

	a)	a súlyos és szervezett online és offline bűnözés – így a terrorizmus, az erőszakos szélsőségesség, a kiberbűnözés, a gyermekek szexuális bántalmazása és kizsákmányolása, valamint a hibrid fenyegetések – megelőzésével és az azok elleni küzdelemmel, továbbá a polgárok és a nyilvános terek támadásokkal szembeni védelmével kapcsolatos uniós és tagállami képességek megerősítése, többek között a belső biztonság területén alkalmazott innovatív módszerek és új technológiák révén;
	a)	a súlyos és szervezett online és offline bűnözés – így a radikalizáció és a terrorizmus, az erőszakos szélsőségesség, a kiberbűnözés, a gyermekek szexuális bántalmazása és kizsákmányolása, valamint a hibrid fenyegetések – megelőzésével és az azok elleni küzdelemmel, továbbá a polgárok és a nyilvános terek támadásokkal szembeni védelmével kapcsolatos uniós és tagállami képességek megerősítése, többek között a belső biztonság területén alkalmazott innovatív módszerek és új technológiák révén;


Or. <Original>{EN}en</Original>
</Amend>
<Amend>Módosítás		<NumAm>13</NumAm>
<DocAmend>Rendeletre irányuló javaslat</DocAmend>
<Article>3 cikk – 1 bekezdés – 1 albekezdés – d pont</Article>
	

	A Bizottság által javasolt szöveg
	Módosítás

	d)	az illetékes hatóságok közötti operatív bűnüldözési együttműködés javítása és fokozása, beleértve a közös műveleteket is, az online és offline súlyos és szervezett bűnözés – így a terrorizmus, az erőszakos szélsőségesség, a kiberbűnözés, a gyermekek szexuális bántalmazása és kizsákmányolása, a hibrid fenyegetések – megelőzésével és az azok elleni küzdelemmel, valamint a polgárok és a nyilvános terek támadásokkal szembeni védelmével kapcsolatban.
	d)	az illetékes hatóságok közötti operatív bűnüldözési együttműködés javítása és fokozása, beleértve a közös műveleteket is, az online és offline súlyos és szervezett bűnözés – így a radiakalizáció és a terrorizmus, az erőszakos szélsőségesség, a kiberbűnözés, a gyermekek szexuális bántalmazása és kizsákmányolása és a hibrid fenyegetések – megelőzésével és az azok elleni küzdelemmel, valamint a polgárok és a nyilvános terek támadásokkal szembeni védelmével kapcsolatban.


Or. <Original>{EN}en</Original>
</Amend>
<Amend>Módosítás		<NumAm>14</NumAm>
<DocAmend>Rendeletre irányuló javaslat</DocAmend>
<Article>1 cikk – 1 bekezdés – 1 albekezdés – d a pont (új)</Article>
	

	A Bizottság által javasolt szöveg
	Módosítás

	
	da)	a súlyos és szervezett bűnözés áldozatainak nyújtott támogatás, védelem és segítségnyújtás megerősítése, beleértve az érintett hatóságokhoz, információkhoz és speciális szolgáltatásokhoz való hozzáférés biztosítását, különös tekintettel a kiszolgáltatott áldozatokra;


Or. <Original>{EN}en</Original>
</Amend>
<Amend>Módosítás		<NumAm>15</NumAm>
<DocAmend>Rendeletre irányuló javaslat</DocAmend>
<Article>3 a cikk (új)</Article>
	

	A Bizottság által javasolt szöveg
	Módosítás

	
	3a. cikk

	
	Az alapvető jogok tiszteletben tartása

	
	Az e rendelet szerinti uniós támogatásnak megfelelően elősegített valamennyi intézkedést az uniós vívmányokban és az Európai Unió Alapjogi Chartájában foglalt jogokkal és elvekkel összhangban kell végrehajtani, és azoknak összhangban kell lenniük az Unió és a tagállamok azon nemzetközi jogi eszközökből eredő nemzetközi kötelezettségeivel, amelyeknek részes felei.


Or. <Original>{EN}en</Original>
</Amend>
<Amend>Módosítás		<NumAm>16</NumAm>
<DocAmend>Rendeletre irányuló javaslat</DocAmend>
<Article>4 cikk – 4 bekezdés</Article>
	

	A Bizottság által javasolt szöveg
	Módosítás

	(4)	Az e rendelet 3. cikkében meghatározott célkitűzésekhez kapcsolódó intézkedések esetében, amennyiben a Bizottság megállapítja, hogy az említett intézkedések megfelelnek az e rendeletben, valamint az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendeletben meghatározott követelményeknek, és amennyiben az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendelet 23. cikkében foglalt eljárásnak megfelelően javaslatot tesz az érintett tagállam nemzeti és regionális partnerségi tervének jóváhagyásáról szóló tanácsi végrehajtási határozatra, a Bizottság előterjeszti az említett intézkedések jóváhagyásáról szóló tanácsi végrehajtási határozatra irányuló javaslatot.
	(4)	Az e rendelet 3. cikkében meghatározott célkitűzésekhez kapcsolódó intézkedések esetében, amennyiben a Bizottság megállapítja, hogy az említett intézkedések megfelelnek az e rendeletben, valamint az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendeletben meghatározott követelményeknek, és amennyiben az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendelet 23. cikkében foglalt eljárásnak megfelelően felhatalmazáson alapuló jogi aktust fogad el az érintett tagállam nemzeti és regionális partnerségi tervének jóváhagyása céljából, a Bizottságot felhatalmazzák, hogy a 4a. cikknek megfelelően felhatalmazáson alapuló jogi aktust fogadjon el e rendeletnek az említett intézkedések jóváhagyásával történő kiegészítése céljából.


Or. <Original>{EN}en</Original>
</Amend>
<Amend>Módosítás		<NumAm>17</NumAm>
<DocAmend>Rendeletre irányuló javaslat</DocAmend>
<Article>4 cikk – 5 bekezdés</Article>
	

	A Bizottság által javasolt szöveg
	Módosítás

	(5)	Az e rendelet 3. cikkében meghatározott célkitűzésekhez kapcsolódó intézkedésekre vonatkozó tanácsi végrehajtási határozatra irányuló javaslat előterjesztésekor a Bizottság a 3. cikkben meghatározott célkitűzések tekintetében a javaslatában meghatározza az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendelet 23. cikkének (4) bekezdésében említett elemeket.
	(5)	Az e rendelet 3. cikkében meghatározott célkitűzésekhez kapcsolódó intézkedésekre vonatkozó felhatalmazáson alapuló jogi aktus elfogadásakor a felhatalmazáson alapuló jogi aktus a 3. cikkben meghatározott célkitűzések tekintetében a javaslatában meghatározza az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendelet 23. cikkének (4) bekezdésében említett elemeket.


Or. <Original>{EN}en</Original>
</Amend>
<Amend>Módosítás		<NumAm>18</NumAm>
<DocAmend>Rendeletre irányuló javaslat</DocAmend>
<Article>4 cikk – 6 bekezdés</Article>
	

	A Bizottság által javasolt szöveg
	Módosítás

	(6)	A Tanács a (4) bekezdésben említett végrehajtási határozatot főszabály szerint a bizottsági javaslat elfogadásától számított négy héten belül és az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendelet 23. cikkének [Bizottsági javaslat és tanácsi végrehajtási határozat] (1) bekezdésében említett végrehajtási határozatokkal együtt fogadja el.
	(6)	A Bizottság az e cikk (4) bekezdésében említett felhatalmazáson alapuló jogi aktust főszabály szerint az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendelet 23. cikkének (4) bekezdésében említett felhatalmazáson alapuló jogi aktussal [felhatalmazást biztosító felhatalmazáson alapuló jogi aktus a [87.] cikkel összhangban] együtt fogadja el.


Or. <Original>{EN}en</Original>
</Amend>
<Amend>Módosítás		<NumAm>19</NumAm>
<DocAmend>Rendeletre irányuló javaslat</DocAmend>
<Article>4 cikk – 7 bekezdés</Article>
	

	A Bizottság által javasolt szöveg
	Módosítás

	(7)	Az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendeletnek a tervek módosításáról szóló 24. cikke alkalmazandó, feltéve, hogy a Bizottság javaslata és a 23. cikk (4) bekezdésében felsorolt elemek módosításait jóváhagyó tanácsi végrehajtási határozat csak az e rendelet 3. cikkében említett célkitűzésekre terjed ki.
	(7)	Az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap létrehozásáról szóló (EU) [...] rendeletnek a tervek módosításáról szóló 24. cikke alkalmazandó, feltéve, hogy a Bizottság javaslata és az említett rendelet 23. cikkének (4) bekezdésében felsorolt elemeket kiegészítő felhatalmazáson alapuló jogi aktus csak az e rendelet 3. cikkében említett célkitűzésekre terjed ki.


Or. <Original>{EN}en</Original>
</Amend>
<Amend>Módosítás		<NumAm>20</NumAm>
<DocAmend>Rendeletre irányuló javaslat</DocAmend>
<Article>4 a cikk (új)</Article>
	

	A Bizottság által javasolt szöveg
	Módosítás

	
	4a. cikk

	
	A felhatalmazás gyakorlása

	
	(1)	A felhatalmazáson alapuló jogi aktusok elfogadására vonatkozóan a Bizottság részére adott felhatalmazás feltételeit ez a cikk határozza meg.

	
	(2)	A Bizottságnak a 4. cikkben említett, felhatalmazáson alapuló jogi aktusok elfogadására vonatkozó felhatalmazása határozatlan időre szól ... [e rendelet hatálybalépésének időpontja]-tól/-től kezdődő hatállyal.

	
	(3)	Az Európai Parlament vagy a Tanács bármikor visszavonhatja a 4. cikkben említett felhatalmazást. A visszavonásról szóló határozat megszünteti az abban meghatározott felhatalmazást. A határozat az Európai Unió Hivatalos Lapjában való kihirdetését követő napon, vagy a benne megjelölt későbbi időpontban lép hatályba. A határozat nem érinti a már hatályban lévő, felhatalmazáson alapuló jogi aktusok érvényességét.

	
	(4)	A felhatalmazáson alapuló jogi aktus elfogadása előtt a Bizottság a jogalkotás minőségének javításáról szóló, 2016. április 13-i intézményközi megállapodásban megállapított elvekkel összhangban konzultál az egyes tagállamok által kijelölt szakértőkkel.

	
	(5)	A Bizottság a felhatalmazáson alapuló jogi aktus elfogadását követően haladéktalanul és egyidejűleg értesíti arról az Európai Parlamentet és a Tanácsot.

	
	(6)	A 4. cikk értelmében elfogadott, felhatalmazáson alapuló jogi aktus csak akkor lép hatályba, ha az Európai Parlamentnek és a Tanácsnak a jogi aktusról való értesítését követő két hónapon belül sem az Európai Parlament, sem a Tanács nem emelt ellene kifogást, illetve ha az említett időtartam lejártát megelőzően mind az Európai Parlament, mind a Tanács arról tájékoztatta a Bizottságot, hogy nem fog kifogást emelni. Az Európai Parlament vagy a Tanács kezdeményezésére ez az időtartam két hónappal meghosszabbodik.


Or. <Original>{EN}en</Original>
</Amend></RepeatBlock-Amend>

[bookmark: _Toc231400461]INDOKOLÁS
A Bizottság 2025. július 16-án több jogalkotási javaslatot terjesztett elő az Unió következő, a 2028–2034-es időszakra vonatkozó többéves pénzügyi keretére (a továbbiakban: MFF) vonatkozóan, beleértve ezt a javaslatot is. 

A javasolt új költségvetési keret értelmében a bel- és igazságügy területén hozott uniós intézkedéseket a jelenlegi kerethez képest háromszorosára (81 milliárd EUR-ra) növelt teljes allokációval kell támogatni. Ez a javaslat egyike annak a három javaslatnak[footnoteRef:2], amelyek a belügyek területén[footnoteRef:3] meglévő három alap helyébe lépnek. [2:  A 2028–2034-es időszakra vonatkozó egyéb belügyi eszközök e javaslat mellett a menekültügy, a migráció és az integráció uniós támogatásának a 2028–2034-es időszakra történő létrehozásáról szóló rendeletre irányuló javaslat (2025/0540(COD)), valamint a schengeni térség, az európai integrált határigazgatás és a közös vízumpolitika uniós támogatásának a 2028–2034-es időszakra történő létrehozásáról szóló rendeletre irányuló javaslat (2025/0541(COD))]  [3:  nevezetesen(EU) 2021/1148 rendelet (2021. július 07.) a határigazgatás és a vízumpolitika pénzügyi támogatására szolgáló eszköznek az Integrált Határigazgatási Alap részeként történő létrehozásáról: a schengeni térség, az európai integrált határigazgatás és a közös vízumpolitika; a Menekültügyi, Migrációs és Integrációs Alap (MMIA) létrehozásáról szóló, 2021. július 7-i (EU) 2021/1147 rendelet; a Belső Biztonsági Alap (BBA) létrehozásáról szóló, 2021. július 7-i (EU) 2021/1149 rendelet: belső biztonság.] 


A Bizottság szerint a többéves pénzügyi keret és a költségvetés új struktúrájának célja az uniós források felhasználásának optimalizálása, a koherencia és a hatékony nyomon követés megőrzése mellett. Ennek fényében a három új belügyi eszközt össze kell hangolni az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap 2028–2034 közötti időszakra történő létrehozásáról szóló rendeletjavaslatban[footnoteRef:4] foglalt horizontális szabályokkal, az egyes tagállamok által és számára kidolgozandó úgynevezett nemzeti és regionális partnerségi tervek révén. A megfelelő pénzügyi támogatás kiegészíthető az uniós intézkedésekre egy „uniós eszközön” keresztül elkülönített forrásokkal, ami növeli a rugalmasságot, és képes kezelni az előre nem látható válságokat.  [4:  Javaslat az Európai Gazdasági, Társadalmi és Területi Kohéziós, Mezőgazdasági és Vidékfejlesztési, Halászati és Tengeri, Jóléti és Biztonsági Alap 2028–2034 közötti időszakra történő létrehozásáról, valamint az (EU) 2023/955 és az (EU, Euratom) 2024/2509 rendelet módosításáról szóló rendeletre (2025/0240 (COD)) (a nemzeti és regionális partnerségi tervekről szóló javaslat)] 


Mivel nem minden tagállam vesz részt ugyanolyan mértékben a biztonságon és a jog érvényesülésén alapuló térségben („változó geometria”), a három belügyi eszközt az NRP-alap mellett terjesztették elő, ahelyett, hogy beépítették volna abba. A schengeni társult országoknak az EU-val kötött kétoldalú megállapodásokban elfogadott pénzügyi hozzájárulások révén kell részt venniük. 

A belső biztonság uniós támogatásának a 2028–2034-es időszakra történő létrehozásáról szóló rendeletre irányuló jelen javaslat ezen erőfeszítés része. A Bizottság javaslata 6,8 milliárd EUR költségvetést irányoz elő a 2028–2034-es időszakra. A javaslat ágazatspecifikus szabályokat és célkitűzéseket is meghatároz, amelyek kiegészítik a nemzeti és regionális partnerségi tervek fent említett általános horizontális szabályait. 

Az előadó támogatja a 2028–2024-es időszakra vonatkozó többéves pénzügyi keret általános felépítését. Az előadó számos pontosítást javasol a belső biztonsági rendelethez annak érdekében, hogy az eszközt összehangolják Európa legsürgetőbb belső biztonsági kihívásaival, és lehetővé tegyék az uniós források felhasználásának megfelelő ellenőrzését.

Az előadó támogatja a javasolt rendelet alábbi célkitűzéseit: 
­	a súlyos és szervezett online és offline bűnözés – így a terrorizmus, az erőszakos szélsőségesség, a kiberbűnözés, a gyermekek szexuális bántalmazása és kizsákmányolása, valamint a hibrid fenyegetések – megelőzésével és az azok elleni küzdelemmel, továbbá a polgárok és a nyilvános terek támadásokkal szembeni védelmével kapcsolatos uniós és tagállami képességek megerősítése, többek között a belső biztonság területén alkalmazott innovatív módszerek és új technológiák révén;
­	a tagállami képességek előmozdítása a kritikus szervezetek ellenséges cselekményekkel szembeni rezilienciájának fokozásával, valamint a biztonsággal kapcsolatos események, kockázatok és válságok kezelésével, többek között interoperábilis kritikus kommunikációs rendszerek révén;
­	az illetékes hatóságok és az érintett uniós intézmények, szervek és ügynökségek közötti és azokon belüli, valamint megfelelő esetben a harmadik országokkal, a nemzetközi szervezetekkel és a magánfelekkel folytatott információcsere javítása és elősegítése;
­	az illetékes hatóságok közötti operatív bűnüldözési együttműködés javítása és fokozása, beleértve a közös műveleteket is, az online és offline súlyos és szervezett bűnözés – így a terrorizmus, az erőszakos szélsőségesség, a kiberbűnözés, a gyermekek szexuális bántalmazása és kizsákmányolása, a hibrid fenyegetések – megelőzésével és az azok elleni küzdelemmel, valamint a polgárok és a nyilvános terek támadásokkal szembeni védelmével kapcsolatban.
­	a súlyos és szervezett bűnözés áldozatainak nyújtott támogatás, védelem és segítségnyújtás megerősítése, beleértve az érintett hatóságokhoz, információkhoz és speciális szolgáltatásokhoz való hozzáférés biztosítását, különös tekintettel a kiszolgáltatott áldozatokra.

Végezetül a nemzeti és regionális partnerségi tervekről szóló rendeletre irányuló javaslat értelmében a tagállamok a belügyek területén eltérhetnek a partnerségre és a többszintű kormányzásra vonatkozó szabályoktól és követelményektől. Emellett átcsoportosíthatják a forrásokat a három eszköz között, feltéve, hogy az átcsoportosítás az ezen eszközökben meghatározott valamennyi célkitűzés elérését szolgálja, és hogy az elosztás arányos az azonosított kihívásokkal és igényekkel, és megfelel a nemzeti és regionális partnerségi tervekre vonatkozó általános követelményeknek.

